Document ID: 31998R0758

KOMISSION ASETUS (EY) N:o 758/98,
annettu 3 päivänä huhtikuuta 1998,
hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä annetun asetuksen (EY) N:o 2300/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä 25 päivänä kesäkuuta 1997 annetun neuvoston asetuksen (EY) N:o 1221/97 (1) ja erityisesti sen 5 artiklan,
sekä katsoo, että
komission asetuksessa (EY) N:o 2300/97 (2) vahvistetaan tarvittavat tuotannon ja kaupan pitämisen parantamista koskevien toimenpiteiden täytäntöönpanosäännökset,
asetuksessa (EY) N:o 1221/97 säädetään, että kansallisia ohjelmia koskevat kustannukset on maksettava viimeistään 15 päivänä lokakuuta kunakin vuonna; ohjelmien ilmoittamisen määräaikaa olisi pidennettävä ja ohjelmien täytäntöönpanon määräpäivä olisi vahvistettava toisesta vuodesta alkaen, jotta jäsenvaltioiden hyväksymät maksajavirastot voivat noudattaa kustannusten maksamisen määräaikaa,
neuvosto hyväksyi päätöksellään 94/805/EY (3) maatalous- ja kalastusalan (mukaan lukien maatalouden raaka-aineita jalostava teollisuus, elintarviketeknologia, metsänhoito, vesiviljely ja maaseudun kehittäminen) erityisohjelman; täytäntöönpanoa koskevien ohjelman liitteen III säännösten mukaisesti yhteinen toimi N:o FAIR5-PL97-3686 nimeltä "Coordination in Europe of research on integrated control of Varroa mites in honey bee colonies" on pantu täytäntöön; tämän vuoksi asetuksen (EY) N:o 1221/97 nojalla rahoitettujen varroa-punkin valvontaa koskevien tutkimusten tulokset olisi ilmoitettava, jotta ne voidaan sisällyttää kyseiseen yhteiseen toimeen,
kansallisten ohjelmien toimenpiteiden ja yhteisön eri politiikkojen mukaisesti täytäntöönpantujen muiden toimenpiteiden, jotka johtuvat erityisesti maatalouden rakenteiden tehokkuuden parantamisesta 20 päivänä toukokuuta 1997 annetusta neuvoston asetuksesta (EY) N:o 950/97 (4), maataloustuotteiden jalostamisen ja kaupan pitämisen edellytysten parantamisesta 20 päivänä toukokuuta 1997 annetusta asetuksesta (EY) N:o 951/97 (5) ja tuottajaryhmistä ja niiden liitoista 20 päivänä toukokuuta 1997 annetusta neuvoston asetuksesta (EY) N:o 952/97 (6), välinen johdonmukaisuus on varmistettava ohjelmien täytäntöönpanon yhteydessä; tukien yhdistämisestä johtuvia liian suuria tukia ja toimenpiteiden määrittelyn ristiriitaisuuksia on vältettävä, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2300/97 seuraavasti:
1) Korvataan 2 artikla seuraavasti:
"2 artikla
1. Jäsenvaltioiden on ilmoitettava ohjelmat komissiolle ennen kunkin vuoden huhtikuun 15 päivää. Ensimmäisenä vuonna tämä määräpäivä on kuitenkin 15 päivä joulukuuta 1997. Toisena vuonna tämä määräpäivä on 15 päivä toukokuuta 1998.
2. Toisesta vuodesta alkaen ohjelmat on pantava täytäntöön kokonaisuudessaan viimeistään 31 päivänä elokuuta ohjelman ilmoittamista seuraavana vuonna ja niihin liittyvät maksut on maksettava ennen lokakuun 15 päivää kyseisenä vuonna.
3. Varroa-punkin valvontaa koskevan tutkimuksen tulokset on toimitettava komissiolle kahden kuukauden kuluessa asetuksen (EY) N:o 1221/97 3 artiklassa säädetystä päivämäärästä tulosten lisäämiseksi maatalouden ja kalastuksen alalla (mukaan lukien maatalouden raaka-aineita jalostava teollisuus, elintarviketeknologia, metsänhoito, vesiviljely ja maaseudun kehittäminen täytäntöönpantavista tutkimusta ja teknologian kehittämistä koskevista erityisohjelmista (1994-1998) (*) 23 päivänä marraskuuta 1994 annetun päätöksen 94/805/EY liitteessä III olevan 3 kohdan nojalla täytäntöönpantua yhteistä tointa koskevien tietojen vaihtoon.
(*) EYVL L 334, 22.12.1994, s. 73.";
2. Lisätään 4 artiklaan seuraava kohta:
"3. Samaa toimenpidettä ei saa rahoittaa yhtaikaa sekä asetuksen (EY) N:o 1221/97 että asetuksissa (EY) N:o 950/97 (*), (EY) N:o 951/97 (**) ja (EY) N:o 952/97 (***) säädetyn yhteisön tukijärjestelmän nojalla.
(*) EYVL L 142, 2.6.1997, s. 1.
(**) EYVL L 142, 2.6.1997, s. 22.
(***) EYVL L 142, 2.6.1997, s. 30."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä huhtikuuta 1998.

Labels: 17
19
5
7
3
6